El V Rock Solidari del pub Dublín homenatja la música espanyola dels 80
15 desembre 2017

## El V Rock Solidari del pub Dublín homenatja la música espanyola dels 8015 desembre 2017Última actualització: 14 juliol 2025

![](../gestion/img/_AOR5414-copia.jpg)  
  

El **regidor de Responsabilitat Social, Nahuel González**, acompanyat de la **presidenta d’Aseta Safor, Celia Olcina**, la **representant del Pub Dublín, Ángela Castillo** i el **programador musical, José Luis Larroca**, ha presentat aquest matí la cinquena edició de Rock Solidari, que tindrà lloc el pròxim 23 de desembre, a partir de les 23 hores, al pub Dublín de la platja de Gandia.

Es tracta d’un esdeveniment solidari, ja consolidat, a benefici d’Astea Safor, associació que treballa amb xiquets i xiquetes amb Trastorn de l’Espectre Autista_. “Una part important del finançament de les activitats i projectes que realitzem provenen d’iniciatives com les del pub Dublín, a les quals estem molt agraïts. També a la col·laboració de l’Ajuntament de Gandia i dels patrocinadors”_, ha assegurat Olcina.

El V Rock Solidari aposta enguany per la música espanyola dels 80, amb grups que li fan tribut, com ara Gatos Locos i Ilegales by Lavadora Blues. _“La gent podrà cantar, ballar, divertir-se...”_, ha anunciat Larroca.

Des del pub Dublín _“estan encantats de participar i col·laborar amb Astea i esperem recaptar molts fons per a ajudar-los”_.  

Les entrades tenen un preu de 6 € i ja es poden adquirir de forma anticipada a la Farmacia del Paseo, Valentina (c/ Duc Carles de Borja), Entreteles (c/ Rafelcofer), l’Hotel Borgia i al Pub Dublín. També existeix la possibilitat d’adquirir una fila zero.

Finalment, González ha fet una crida a la ciutadania _“perquè acudisca a l’esdeveniment solidari i a guadir, com sempre, de bona música en directe”_.